lflage/wiki-talks huggingface dataset:
Keskustelu:Arizona Coyotes

message: laitoit Korjattava/painotuksen tähän. Laajensin nyt artikkelia siten, että pitäisi olla tasapainoisempi. Otetaanko Korjattava/painotus pois? --Roopeank (keskustelu) 21. huhtikuuta 2024 kello 11.02 (EEST)
replies: text: Otin sen pois, supistin sitä vaikeudet osaa hieman vielä. --PtG (keskustelu) 21. huhtikuuta 2024 kello 16.49 (EEST)
thread_title:  Nyt tasapainoisempi?
Keskustelu:Sanna Alestalo

message: Artikkelin lähde 1 lähteistää myös Saavutukset-väliotsikon alla olevat tiedot joten en näe syytä lähteettömyysmallinneelle.Knuutson273(keskustelu) 21. huhtikuuta 2024 kello 18.46 (EEST)
thread_title: Lähteistä
Keskustelu:SFS

message: Järjestön uusi nimi on SFS Suomen Standardit ry.
Lähde: https://tietopalvelu.ytj.fi/?companyName=SFS%20Suomen%20standardit 109.240.100.99 22. huhtikuuta 2024 kello 23.30 (EEST)
thread_title:  SFS nimen muutos
Keskustelu:Flupentiksoli

message: Pharmaca Fennican mukaan "Flupentiksolilla ei ole affiniteettia kolinergisiin muskariinireseptoreihin.". Miten siis on mahdollista, että Flupentiksolilla on tämän Wikipedia artikkelin mukaan myös antikolinergisia sivuvaikutuksia? Kysyn vaan varmistusta ennen kuin muokkaan tätä artikkelia. 85.76.44.85 23. huhtikuuta 2024 kello 09.39 (EEST)
thread_title:  Antikolinergiset haittavaikutukset?
Keskustelu:Halpalentoyhtiö

message: Tuon artikkelin alussa olevan määritelmän mukaan myös Finnair on "halpalentoyhtiö". Yleensäkin koko termi lienee pikemminkin valtio-omisteisten lentoyhtiöiden keksimä pejoratiivinen nimitys erottamaan uudet kilpailijat heidän yhtiöistään, jotka vihjatusti panostavat laatuun.2001:999:608:719E:8EC:B2E1:2527:51B3 23. huhtikuuta 2024 kello 22.28 (EEST)
thread_title:  Määritelmä
Keskustelu:Arto Ali-Eskola

message: Härkävankkurit on (ilmeisesti?) sama teos, joka on kai jonkin rakennushankkeen takia siirretty Marttilan keskustaajaman sisällä uuteen paikkaan. Tämä varmistunee ainakin sillä, että patsasta ei enää ollut vanhemman kuvan ottopaikalla. --Urjanhai (keskustelu) 24. huhtikuuta 2024 kello 12.23 (EEST)
replies: text: Joo, samat vankkurit mutta eri paikassa. Ajattelin säilyttää molemmat taideteoskuvat. Jos toisen haluaa poistaa täsnä, niin mieluummin sen, jota ei ole patsasluettelossa. Ei tarvitse deletoida käyttämättömiä sitaattikuvia. -- Htm (keskustelu) 24. huhtikuuta 2024 kello 14.11 (EEST)
replies: text: :OLet oikeassa. Kuvien säilyttämisen kannalta on tosiaan hyvä, että molemmat säilytetään, koska kuva teoksesta kummassakin sijoituspaikassaan on ihan hyödyllistä dokumentaatiota. --Urjanhai (keskustelu) 24. huhtikuuta 2024 kello 15.38 (EEST)
thread_title: Härkävankkurit
Keskustelu:Luettelo maista lukutaidon mukaan

message: Taulukko olisi hyvä päivittää 2020-luvulle niiltä osin, kun uudempaa dataa on saatavilla. Lukutaidosta puhuttaessa on hyvä selventää taulukkoonkin, ketä tilasto kuvaa. Esimerkiksi Maailmanpankilta löytyy tilastotietoa myös 2020-luvulta (maarivillä voisi mainita vuoden, ja lisätä lähdelinkin josta ainiesto on): https://datacatalog.worldbank.org/search?q=literacy%20rate&start=0&sort= ja on noita muitakin lähteitä. Samalla taulukko olisi hyvä muokata sorttaamaan oikein; nyt taulukon järjestäminen ei toimi oikein. --Paju (keskustelu) 25. huhtikuuta 2024 kello 15.15 (EEST)
thread_title:  Päivitettävä
Keskustelu:Avoin kulttuuri

message: Avoin lähdekoodi on peräisin hakkerikulttuurista, kun taas artikkelista puuttuva avoin saatavuus (open access) on täysin eri asia. Nämä eivät tule samasta alkuperästä ollenkaan. Lisäksi suositut CreativeCommons-lisenssit julkaisemisessa ovat vielä kolmas eri asia, jotka eivät liity hakkerikulttuuriin ja open accessiin mitenkään. Näistä syistä artikkelin sisältö kannattaa yhdistää artikkeliin Tietoyhteiskunta uuteen osioon "Omisteisuuden purkautuminen" ja esittää syiksi tiedonvälityksen kiihtyminen ja kasvava tarve tiedon korjautumiselle. 87.95.45.26 25. huhtikuuta 2024 kello 20.08 (EEST)
replies: text: Artikkeli on käännös enwikissä aiemmin olleesta artikkelista, joka oli kai tekoälyn luoma . Tekoäly on mestari toisiinsa liittymättömien asioiden yhdistelemisessä, eikä sillä todellakaan pidä luoda Wikipedia-artikkeleita. Tämän voisi laittaa poistokeskusteluun. --Paranaja (keskustelu • muokkaukset) 25. huhtikuuta 2024 kello 20.21 (EEST)
thread_title:  Hyvin erillisiä asioita yritetään niputtaa
Keskustelu:Opera

message: Koko artikkelia voisi uusia, nykyinen Operan työpöytäversio on varsin erilainen nykyään. Liekö Usenet, IRC ja BitTorrent enää keskeisiä, jos niitä ylipäänsä selaimessa on? Kaikenlaisia muita nippeliominaisuuksia ymmärtääkseni on tullut lisää. Onko tietoturvaväitteetkään ajankohtaisia? Nykyinen versio kuitenkin perustuu Chromiumiin enkä ole kuullut Operan erityisemmin eroavan muista valtavirran selaimista tietoturvaa koskien. Tietosuoja taas on pikemminkin arvelluttava, käyttäjädataa ilmeisesti tarjotaan avokätisesti eniten tarjoavalle. Artikkelissa mainittu Acid2-testi on myös vuodelta 2005 eikä ole enää ajankohtainen.
Artikkelin rakenteessa on myös mielestäni parantamisen varaa, monet listatut ominaisuudet ovat nykypäivän selaimessa melkeinpä itsestäänselvyyksiä, enkä usko että lataukset, välilehdet, ponnahdusikkunoiden esto jne. tarvitsevat oman alaotsikonsa.
Selain on myös vuosia ollut kiinalaisomisteinen, mikä mielestäni tulisi mainita. Unnerving duck (keskustelu) 25. huhtikuuta 2024 kello 21.51 (EEST)
thread_title:  Vanhentunutta tietoa
Keskustelu:Pieni punainen kirja

message: Omasta mielestäni pieni punainen kirja on hyvä kirja kaiken ikäisille ja sukupuolisille. kirjaassa on paljon viisaita ajatuksia joista jokainen on hyvin opettava. 86.115.240.96 26. huhtikuuta 2024 kello 13.06 (EEST)
replies: text: minunkin mielestäni hyvä 86.115.240.96 26. huhtikuuta 2024 kello 13.11 (EEST)
thread_title:  Mielipiteeni
Keskustelu:Elsa-Karin Boestad-Nilsson

message: Miten Boestad äännetään /böstad/ vai /bu:estad/ vai jotenkin muuten? Norjassa on kylä :no:Bøstad, Ruotsissa Boestad. --abc10 (keskustelu) 26. huhtikuuta 2024 kello 20.38 (EEST)
replies: text: Enpä uskonut että sekin päivä koittaa, kun Tiktokista on jotain hyötyä, mutta tämän videon perusteella oikea ääntäminen on /bu:estad/, jota olisin kyllä itse veikannutkin, kun ruotsin kielessä kuitenkin on ö-kirjain. --Joona1999 (keskustelu) 27. huhtikuuta 2024 kello 13.53 (EEST)
replies: text: :Kiitos. Laitoin siihen nyt jonkinlaisen ääntämisohjeen, vaikken tiedä onko se tarpeen. Joku osaavampi voi tehdä siihen virallisemman mallin mukaan. Jos se olisi vanha aatelisnimi, olisi voinut olla böö. Toinen asia on objektin sija, eli onko kyseessä totaaliobjekti vai partitiiviobjekti: se ratkaisee oikean sijan, jonka Musicnaut muutti. En siksi mene hyväksymään versiota, kun en tiedä. --abc10 (keskustelu) 27. huhtikuuta 2024 kello 20.26 (EEST)
replies: text: ::Ei pitäisi käyttää totaaliobjektia, jos ei tiedä. Yleensä ohjelmoidaan tietokonetta. --Jmk (keskustelu) 28. huhtikuuta 2024 kello 10.13 (EEST)
thread_title:  Ääntämys
Keskustelu:Suurkaupungin hait (vuoden 1981 elokuva)

message: Artikkeli siirrettiin nimeltä Suurkaupungin hait nimelle Suurkaupungin lait. Elonetin mukaan tämän suomenkielinen nimi on kuitenkin Suurkaupungin hait, ja lait-nimi on videossa käytetty nimi. Tämän vahvistavat kuvat elokuvajulisteesta ja videon kannesta. Meidän ohjeen mukaan elokuva-artikkelin nimi täällä on "Suomessa ensisijaisesti teatterilevitykessä käytetty nimi." --Savir (keskustelu) 27. huhtikuuta 2024 kello 10.07 (EEST)
replies: text: Joo. Siirrettävä takaisin alkuperäiselle nimelleen. –Anr (keskustelu) 29. huhtikuuta 2024 kello 10.37 (EEST)
replies: text: :Siirsin nyt. Sivu Suurkaupungin hait kaipaa tämä artikkeli -mallinetta. –Anr (keskustelu) 3. toukokuuta 2024 kello 21.49 (EEST)
thread_title:  Nimi
Keskustelu:Balinkoira

message: Koskeeko tuo KU:n artikkeli nimenomaan kintamania, vaiko balilaisia katukoiria? Artikkelin kuvat muistuttavat enemmän Balin katukoiria, bali street dogs (kintamanilla mm. selvästi pidempi ja paksumpi turkki), ja tekstissäkään ei mainita kertaakaan rotunimeä kintamani eikä sitä että artikkelissa mainitut koirat kuuluisivat virallisesti tunnustettuun rotuun. 
Esim. tässä tutkimuksessa on selitetty kintamanin ja bali street dogin eroista:
* 
Lainauksia edellä mainitusta:
"Kintamani dogs cohabitate with feral Bali street dogs"
"Kintamani dog include erect ears, forwardly curved tail held at the midline, medium to longhaired coat"
"Balistreet dogs come in many colors and coat patterns, and they are almost always shorthaired" 
--Canarian (keskustelu) 27. huhtikuuta 2024 kello 19.28 (EEST)
thread_title:  KU:n artikkeli?
Keskustelu:Yrjönnauha

message: Yrjönnauhan tausta ulottuu vuoteen 1769 (keisarinna Katariinan Venäjän ja Turkin välisen sodan jälkeen perustaman sotilasansiomerkkiritarikunnan tunnustuksen myötä), mutta se kiellettiin 1919. Ilmeisesti vasta Venäjän valtion aikana vuodesta 1992 lähtien yrjönnauhaa ryhdyttiin käyttämään enemmän.Olena Goncharova (7.5.2015) Ukraine breaks from Russia in commemorating victory (kyivpost.com)  Kansan keskuudessa nauhat yleistyivät vuoden 2005 jälkeen, kun niitä ryhdyttiin jakamaan ennen Voitonpäivän juhlintaa osin Ukrainan oranssinauhaisen värivallankumouksen vastavetona ja vastaavan tapahtumasarjan pelossa. Nauhan yleistymistä on kritisoitu Venäjän historiallisen muistin vääristymänä, sillä neuvostovuosina puna-armeija ei tsaarinaikaista tunnustusta hyväksynyt ja 1960- ja 1970-luvuilla nauhan käyttö olisi ollut rangaistavaa.Kaja Kunnas (10.12.2016) Pyhän Yrjön nauha sitoo yhteen venäläisiä Moskovasta Tallinnaan ja Donetskiin (hs.fi) Mutta Venäjällä putinismin aikana sadoille tuhansille sotaveteraaneille myönnettiin veteraaniasema etuuksineen, ja veteraaneija palkittiin tai jopa koristettiin nauhalla varuistetuilla plakaateilla. Opposition valkonauhaisia edustajia, jotka erehtyivät kritisoimaan nauhaa kantaneita putinisteja tai muita kuritettiin väitteellä etteivät he kunnioita sodan veteraaneja...Andrei Malgin (16.4.2014) The Black and Orange Ribbon of Putin's Army (themoscowtimes.com)  (en väitä että edelläkerrottu on täsmälleen näin; olisi tutkittava Venäjän/NL:n 2. maailmansodan mitalihistoriaa, edelläoleva lyennelmä voi vaatia korjausta). Muualla 2014 alun tapahtumien jälkeen kyseistä symbolia on vierastettu laajalti IVY-maissa. Sen esilläpitämisestä voi saada sakkojakin. Ihar Karney & Daisy Sindelar (7.5.2015) For Victory Day, Post-Soviets Show Their Colors -- Just Not Orange And Black (rferl.org)  Marko Lönnqvist (13.5.2014) Ukrainan fasistit ja koloradonkuoriaiset (yle.fi) Valko-Venäjälläkin kyseisen nauhan esilläpitäminen kiellettiin 2014 ainakin valtion ajoneuvoista, minkä näin myös paikan päällä. --Paju (keskustelu) 27. huhtikuuta 2024 kello 20.33 (EEST)
thread_title:  Koloradokuoriaisten kielto ei vain Ukrainassa
Keskustelu:Maltan aluejako

message: Tältä sivulta on ilmeisesti kopioitu tekstiä ja siirretty se sivulle Maltan kunnat. Siirtoyhteenvedossa ei ole linkitetty tälle sivulle, eli sen artikkelin historia on nyt vajavainen. Tällaisista asioista olisi hyvä kirjoittaa ensin esimerkiksi tänne keskustelusivulle, ennen kuin sivua laittaa pikapoistoon. Tämän sivun aloittajakin saattaisi olla kiinnostunut asiasta ja sanoa oman mielipiteensä sivun säilyttämisestä. Jos tämä sivu katsotaan tarpeettomaksi tuplaksi, niin sivun Maltan kunnat historiaan pitäisi laittaa linkin kanssa maininta siitä, että osa sen artikkelin sisällöstä on peräisin juuri tältä sivulta, ja tämä sivu voidaan sitten tehdä ohjaukseksi, jotta historia säilyy. -kyykaarme (keskustelu) 28. huhtikuuta 2024 kello 11.41 (EEST)
replies: text: Omasta puolestani tämän voi poistaa. --Qwerty12302 (kesk | muok) 28. huhtikuuta 2024 kello 13.03 (EEST)
Pitäiskö tästä tehdä ohjaus? Silloin ainakin muokkaushistoria olisi jäljitettävissä. --Htm (keskustelu) 3. toukokuuta 2024 kello 11.30 (EEST)

text: Kannatan poistetun sivun palauttamista ja muuttamista ohjaukseksi artikkeliin Maltan kunnat.  –Samoasambia ✎ 6. toukokuuta 2024 kello 00.24 (EEST)
replies: text: :Tehty. -- Htm (keskustelu) 6. toukokuuta 2024 kello 01.41 (EEST)
thread_title:  Sivun poistosta
Keskustelu:Matti Putkonen

message: Ehdotan lupaavaksi. 87.95.45.26 29. huhtikuuta 2024 kello 06.04 (EEST)
replies: text: Näkemykset-osio on todella suppea, ei tuossa ole kuin pari asiaa. Ei anna kokonaisvaltaista kuvaa. --Kärrmes (keskustelu) 29. huhtikuuta 2024 kello 08.11 (EEST)
Ei kannatusta eikä kehitystä, suljetaan arviointi. --Kärrmes (keskustelu) 29. toukokuuta 2024 kello 09.49 (EEST)
</div>
thread_title:  Laatuarviointi
Keskustelu:Korpelalaisuus

message: Lähteen Suomalais-ugrilainen millenarismi, Ilpo Pursiainen [1] mukaan Korpelalaiset (eli oikeastaan Holmgrenilaiset) tuottivat aika vähän harmia jäsenilleen, verrattuna esim. Kartanolaisiin, joiden lapsiin kohdistamat pakottavat seksuaalissävytteiset toimet, perheistään erottaminen ja aivopesu todennetusti aiheuttivat kultin uhri -tyyppistä tuhoa näille.
Tästä syystä juuri Korpelalaisuuden nostaminen Åkerblomilaisuuden rinnalle jäsenistöään hyväksikäyttävänä "tuhoisana" kulttina, kuten Terho Miettinen ja Raija Pelli kirjassaan "Harhaanjohtajat: vahvassa uskossa" väittävät ei ole perusteltua.
Lähteet: 
[1] Wayback Machine (archive.org)  2001:999:688:8686:59CD:4146:20AF:1ACC 29. huhtikuuta 2024 kello 08.34 (EEST)
thread_title:  Korpelalaisuuden haitallisuus uskonnollisena ryhmittymänä?
Keskustelu:Unionin tuomioistuin

message: Historia/perustaminen puuttuu vielä, mutta ehdotan lupaavaksi artikkeliksi. 87.95.45.26 29. huhtikuuta 2024 kello 09.25 (EEST)
replies: text: Tulitkin itse sanoneeksi, mikä artikkelissa mättää. Kyllähän historia kuuluu lupaavalta artikkelilta vaadittaviin perustietoihin. Ei tätä tällaisenaan voi kannattaa. --Kärrmes (keskustelu) 30. huhtikuuta 2024 kello 21.45 (EEST)
Ei kehitystä, siirretään arviointi ö-mappiin. --Kärrmes (keskustelu) 29. toukokuuta 2024 kello 09.50 (EEST)
</div>
thread_title:  Laatuarviointi
Keskustelu:No quarter

message: Artikkelissa sanotaan:
replies: text: Mustia ja mustapohjaisia lippuja, kuten Jolly Rogeria, on käytetty vanhoina aikoina merkkinä valmiudesta surmata vastustajat ilman armoa. 
Kuitenkin englanninkielisessä artikkelissa :en:No quarter kerrotaan että mustapohjainen Jolly Roger tarkoitti että viholliset säästetään jos he antautuvat välittömästi. Punainen lippu tarkoitti että viholliset surmataan ilman armoa. JIP (keskustelu) 29. huhtikuuta 2024 kello 12.47 (EEST)
thread_title:  Virheellistä tietoa?
Keskustelu:Suomen judoliitto

message: Tiedän judoliiton pöytäkirjoista että 2023 Suomessa oli n. 4500 judon harrastajaa. Olen epävarma tiedon ja lähteen lisäämisestä wikipediaan. https://judo.fi/wp-content/uploads/2024/03/Toimintakertomus-2023.pdf
81.209.95.131 30. huhtikuuta 2024 kello 14.34 (EEST)
thread_title:  Jäsenmäärän päivitys
Keskustelu:Wolfin palkinto

message: Artikkeli on nyt aika pitkä luettelo ja lääketieteen palkinnon saajat ovat myös toisessa artikkelissa: Wolfin lääketieteen palkinto. Pitäisikö kaikki nämä jakaa eri artikkeleiksi (vrt. sv- ja en-wikipedian jako) vai pitäisikö tuo yksi tapaus ohjata tähän? Ei ole järkeä pitää kahdessa artikkelissa samaa luetteloa (ylimääräistä ylläpitotyötä). Ipr1 (keskustelu) 30. huhtikuuta 2024 kello 18.24 (EEST)
thread_title:  Artikkelin kehittäminen
Keskustelu:Salam Fayyad

message: Unfortunately I don't speak Finnish, but I hope someone can help correct this mistake. Dr. Fayyad is listed as having worked at the World Bank, which seems to be a mistake that has been propagated through many news articles. This older article in the New York Times correctly states that he worked instead at the International Monetary Fund before his appointment as IMF representative to the Palestinian Aurhority. This is also in line with his biographies at the Brookings Institution and Princeton University, where he works currently. Effeietsanders (keskustelu) 30. huhtikuuta 2024 kello 23.08 (EEST)
thread_title:  Mistake World Bank
Keskustelu:Paul Auster

message: Pienen tytön kuolema "yliannostukseen" kuulostaa ainakin suomeksi oudolta. En tiedä "overdosen" sävyä englanniksi, koska aihe on minulle vieras mutta eihän lapsella ole mitään huumeiden annostukseen liittyvää kohtuullista määrää, vaan kaikki on liikaa. Ehkä "myrkytys" kertoisi paremmin mistä on kyse? Muistelen että täällä on alan asiantuntijoita, mutta kuka tahansa tietysti voi ottaa kantaa sanan sävyyn. --abc10 (keskustelu) 1. toukokuuta 2024 kello 08.15 (EEST)
replies: text: Overdose ja yliannostus lienevät molemmat neutraaleja lääketieteen termejä, mutta kieltämättä outoja tässä asiayhteydessä ja myrkytys voisi olla parempi. Tuli myös mieleen onko Austerin pojan ja pojantyttären surkean kohtalon vatvonta lainkaan relevanttia hänen artikkelissaan. Auster ja pojan äiti ovat eronneet jo pojan syntymän aikoihin. Samanlaista "tirkistelyä" kuin moni juuri täällä keskustelussa oleva suomalainen rikostapaus. Kotivalo (keskustelu) 2. toukokuuta 2024 kello 09.44 (EEST)
replies: text: :Hyvä kysymys. Se että Auster oli eronnut ennen pojan syntymää tämän äidistä, ei kerro Austerin ja pojan suhteesta. Poika ja lapsi kuolivat vuonna 2022. Toisaalta Auster oli mitä suurimmassa määrin julkisuuden henkilö, joten tällaiset tragediat nousevat kuitenkin jossain esille. Eikä se tragedia varmaan ollut yllätys vaan piste jollekin kehitykselle. Mutta en tiedä, pitäisi lukea Austerin elämäkerta, jossa isän ja pojan väleistä ehkä kerrotaan. --abc10 (keskustelu) 2. toukokuuta 2024 kello 10.52 (EEST)
replies: text: ::Tämäkään ei liity suoraan aiheeseen, mutta muuan tuntemani suomalainen kertoi USA:ssa asuessaan (n 10 v sitten) etsineensä kirjakaupoista Austerin kirjoja, mutta tätä ei juuri ollut tunnettu. "Vasemmistolainen" Auster on ilmeisesti tunnetumpi Euroopassa. – Asiaan: totta, jos nyt poistaisimme jälkeläisten huumetragedian, joku sen pian lisäisi koska siitä on tehty viime vuosina juttuja kukaties enemmän kuin Austerista kirjailijana. Kotivalo (keskustelu) 2. toukokuuta 2024 kello 15.48 (EEST)

text: :Muutin myrkytykseksi. --abc10 (keskustelu) 3. toukokuuta 2024 kello 09.02 (EEST)
thread_title:  "Yliannostus"
Keskustelu:Outimaija Hakala

message: Lähteetön, julkaisuina artikkeli ja omakustannekirja. Pois. --abc10 (keskustelu) 1. toukokuuta 2024 kello 10.01 (EEST)
replies: text: Pitäisin itse myös merkittävänä. Paljon ollut yksityisnäyttelyitä sekä ryhmänäyttelyitä. Ulkomaita myöten.--Elastul (keskustelu) 3. toukokuuta 2024 kello 06.15 (EEST)
"Päätoimiset taiteilijat ovat pääsääntöisesti merkittäviä." Hakala on yliopistosta valmistunut taiteilija, joka pitänyt lukuisia näyttelyitä. --Elena (keskustelu) 2. toukokuuta 2024 kello 10.26 (EEST)

text: Jep. Merkittävä. -- Htm (keskustelu) 3. toukokuuta 2024 kello 11.18 (EEST)
thread_title:  Merkittävyys 

message: Käyttäjä:BluePuddle poisti ison osan toimivia lähteitä (9) ilman perusteluja diffi ja laittoi tilalle lähdepyyntöjä. Olisi hyvä saada jokin selitys kun tuolla meni Turun taidemuoseon, Turun Sanomien, Taideyhdistys Olohuoneen, Ylen, jne. lähteet. Jos ei perusteluja tule niin suoritan niiden ja poistetun tekstin palautuksen. --Linkkerparkeskustelu 23. toukokuuta 2024 kello 21.35 (EEST)
replies: text: Palautin sen aiempaan ja tarkistin lähteet ja lisäykset, ne kun eivät olleet kaikki ilmeisen kurantteja. Viitteet on lisätty takaisin tarkistettuina. Lisäykset olivat sen verran suuria että niitä oli hankala muulla tapaa tarkistaa.--BluePuddle (keskustelu) 23. toukokuuta 2024 kello 21.53 (EEST)
replies: text: :Jos käyttäisit tälläisissä muokkausyhteenvetoa niin se olisi ollut heti selvä että jatkat vielä. Esikatselulla ei olisi edes tarvinnut tehdä välijulkasua. Esikatselu Chromessa  +  FireFoxissa  +  +  tai muokkausikkunan alapuolelta "Esikatsele". Jos ip olisi tehnyt saman liikkeen ilman muokkausyhteenvetoa niin en olsi edes kysynyt vaan kumonnut suoraan vandalismina. --Linkkerparkeskustelu 23. toukokuuta 2024 kello 22.03 (EEST)
replies: text: ::Pahoittelut. Lipsahti jäi kai vahingossa, kun oletin kai nopeastikin saavani ne tarkistettuina takaisin. Esim se Turun taidemuseo kuulostaa lupaavalta, mutta linkissä oli erikseen avattavana Hakalan kirjoittama teksti muiden joukossa, ja tämä sivu lähteisti sitä että Hakala kirjoittaa taiteesta. Nyt pidempään Turun tm:n sivua katsottua löytyi kohta jossa sanotaan selkeästi, että Hakala on yksi joka on kirjoittanut verkkosivuille esillä olevasta näyttelystä, ts ei tarvita päättelyä eikä omaa tutkimusta.--BluePuddle (keskustelu) 23. toukokuuta 2024 kello 22.20 (EEST)
replies: text: :::Se on kuitenkin museon sivu ja ei siellä ihan mitä tahansa julkaista vaikka artikkelin kohde olisikin sen itse kirjoittanut, kotisivullen voi tietenkin kirjoittaa mitä haluaa. Jos hakee Finnasta niin kyllä sieltä jonkin verran kirjoituksia löytyy. --Linkkerparkeskustelu 23. toukokuuta 2024 kello 22.37 (EEST)
thread_title: Artikkelin viitteistys ja muu taso
Keskustelu:Wolfsschanze

message: IP on lisännyt vuonna 2020 nimenvaihtoehdotuksen diffi muokkausyhteenvetona "kielenhuoltoa", perusteluja ei ole vaivautunut kirjoittamaan. Mikähän tämän artikkelin nimi pitäisi olla vai onko nykyinen hyvä ja poistetaan nimenvaihtomalline? --Linkkerparkeskustelu 1. toukokuuta 2024 kello 10.16 (EEST)
replies: text: Nimen vaihtamiseen ei ole tarvetta, ainakaan jos suomenkielisen nimen käytöstä ei ole mitään esimerkkejä. Ehdotuksen lisännyt IP on muokannut viimeksi 2022, eli esimerkkejä tuskin on luvassa. 2001:999:785:24AB:E52F:D1B1:8279:9E1A 1. toukokuuta 2024 kello 10.55 (EEST)
replies: text: :Googlella löytyy eniten nimellä Wolfsschanze 339 000 tulosta, suurin osa tietysti muilla kielillä, sitten Sudenpesä 8 260 tulosta. Monissa suomenkielissä artikkeleissa käytetään molempia sekaisin, yhdessä päämajan kanssa joka artikkelin nimenä aiheuttaisi kyllä sekaannuksia. Sudenpesä on fi-wikissä nyt täsmennyssivu. --Linkkerparkeskustelu 1. toukokuuta 2024 kello 11.19 (EEST)
thread_title:  Perustelematon nimenvaihtoehdotus
Keskustelu:Die Schweizerische Post

message: Eivät kai vaihtuvat hallitukset omista yrityksiä. Lienee valtion omistama? Onkohan tämä tekoälyn aikaansaannoksia, kun vaikuttaa omituiselta muutenkin? --abc10 (keskustelu) 1. toukokuuta 2024 kello 22.29 (EEST)
thread_title:  Hallituksen omistama?
Keskustelu:Ehostus

message: Kuka enää nykypäivänä käyttää sanaa "ehostus"? Ehdotan siirtoa nimelle Meikki. Meikki oli ennen arkikieltä, mutta Kielitoimiston sanakirjassa sanaa ei mainita arkiseksi. -176.72.91.228 1. toukokuuta 2024 kello 23.23 (EEST)
replies: text: Kielitoimiston sanakirjan mukaan meikki eli ehoste on meikkaamisen eli ehostuksen tulos. Toisin sanoen ehdotettu siirto muuttaisi artikkelin aihetta aavistuksen verran. Muissa kieliversioissa artikkelin otsikko näyttäisi kuitenkin vastaavan sanaa meikki, ei sanaa meikkaaminen tai meikkaus. Kannatan siirtoa jollekin näistä nimistä (meikki, meikkaaminen tai meikkaus). --Paranaja (keskustelu • muokkaukset) 1. toukokuuta 2024 kello 23.48 (EEST)

text: Voisi siirtää ehkä mieluiten sille nimelle, jota alan kirjallisuus nykyisin käyttää. Savir (keskustelu) 2. toukokuuta 2024 kello 08.59 (EEST)
replies: text: : Katsoin Finnasta kirjojen nimiä. Vuonna 1995 julkaistiin Ehostuksen perusteet, mutta sitä ennen ja sen jälkeen nimet ovat pohjautuneet meikki-sanaan: Suomalainen meikkiopas (1989), Meikki (1994), Meikistä maskiin (2001), Meikkiopas (2005), Meikkaus (2007), Meikki itselle ja ammatiksi (2010). Toki tästä puuttuvat ne kirjat, joiden nimessä mainitaan vaikkapa vain kauneudenhoito tai kosmetiikka, mutta mielestäni tulos on silti selvä. --Paranaja (keskustelu • muokkaukset) 2. toukokuuta 2024 kello 11.50 (EEST)
replies: text: ::Entä ovatko esimerkiksi miespuolisen televisioesiintyjän tai arkussa näkyvillä lepäävän vainajan ehostaminen meikkausta? Nyt artikkelin määritelmä näyttäisi sisältävän myös senkaltaisen kasvojen kaunistamisen. Savir (keskustelu) 3. toukokuuta 2024 kello 13.11 (EEST)
thread_title: Artikkelin nimi
Keskustelu:Koivistonkylä (Äänekoski)

message: Pitäisikö tämän olla nimellä Koivisto (Äänekoski)? Maanmittauslaitoksen mukaan kylä on Koivisto, Äänekosken kaupungin sivuilla puhutaan lähinnä Koivistosta (mutta maisema-alue on ilmeisesti viralliselta nimeltään Koivistonkylä). 69-tien varrella kylteissäkin lukee Koivisto (jota on vähän vaikeampi todistaa, mutta mainittakoon kuitenkin). -- Kapulakone (keskustelu) 2. toukokuuta 2024 kello 08.37 (EEST)
thread_title:  Artikkelin nimi